CELEX: 22016D0518
Language: lt
Date: 1424822400000
Title: 2015 m. vasario 25 d. EEE jungtinio komiteto sprendimas Nr. 30/2015, kuriuo iš dalies keičiamas EEE susitarimo XX priedas (Aplinka) [2016/518]

7.4.2016   
               
               
                  LT
               
               
                  Europos Sąjungos oficialusis leidinys
               
               
                  L 93/46
               
            EEE JUNGTINIO KOMITETO SPRENDIMAS
      Nr. 30/2015
      2015 m. vasario 25 d.
      kuriuo iš dalies keičiamas EEE susitarimo XX priedas (Aplinka) [2016/518]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2011 m. gruodžio 12 d. Komisijos įgyvendinimo sprendimas 2011/850/ES, kuriuo nustatomos Europos Parlamento ir Tarybos direktyvų 2004/107/EB ir 2008/50/EB įgyvendinimo taisyklės, susijusios su keitimusi aplinkos oro kokybės informacija ir aplinkos oro kokybės ataskaitų teikimu (1);
               
            
                  (2)
               
               
                  Sprendimu 2011/850/ES panaikinami į EEE susitarimą įtraukti Komisijos sprendimas 2004/224/EB (2) ir Komisijos sprendimas 2004/461/EB (3), todėl jie turi būti išbraukti iš EEE susitarimo;
               
            
                  (3)
               
               
                  todėl EEE susitarimo XX priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XX priedas iš dalies keičiamas taip:
      
                  1.
               
               
                  Po 14c punkto (Europos Parlamento ir Tarybos direktyva 2008/50/EB) įterpiamas šis punktas:
                  
                              „14ca.
                           
                           
                              
                                 32011 D 0850: 2011 m. gruodžio 12 d. Komisijos įgyvendinimo sprendimas 2011/850/ES, kuriuo nustatomos Europos Parlamento ir Tarybos direktyvų 2004/107/EB ir 2008/50/EB įgyvendinimo taisyklės, susijusios su keitimusi aplinkos oro kokybės informacija ir aplinkos oro kokybės ataskaitų teikimu (OL L 335, 2011 12 17, p. 86).“
                           
                        
            
                  2.
               
               
                  21ai punkto (Komisijos sprendimas 2004/224/EB) ir 21aj punkto (Komisijos sprendimas 2004/461/EB) tekstas išbraukiamas.
               
            2 straipsnis
      
         Europos Sąjungos oficialiojo leidinio EEE priede skelbtinas Įgyvendinimo sprendimo 2011/850/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. vasario 26 d., jei buvo pateikti visi pranešimai pagal EEE susitarimo 103 straipsnio 1 dalį (*).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2015 m. vasario 25 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 335, 2011 12 17, p. 86.
      
         (2)  OL L 68, 2004 3 6, p. 27.
      
         (3)  OL L 156, 2004 4 30, p. 78.
      
         (*)  Konstitucinių reikalavimų nenurodyta.